CELEX: 32014R0347
Language: el
Date: 2014-04-04 00:00:00
Title: Εκτελεστικός κανονισμός (EE) αριθ. 347/2014 της Επιτροπής, της 4ης Απριλίου 2014 , για την τροποποίηση του κανονισμού (ΕΚ) αριθ. 606/2009 όσον αφορά την αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες

5.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 347/2014 ΤΗΣ ΕΠΙΤΡΟΠΉΣ
   της 4ης Απριλίου 2014
   για την τροποποίηση του κανονισμού (ΕΚ) αριθ. 606/2009 όσον αφορά την αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 91 στοιχείο γ),
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 606/2009 της Επιτροπής (2) καθορίζεται η μέγιστη επιτρεπτή συνολική περιεκτικότητα των οίνων σε διοξείδιο του θείου. Σύμφωνα με το παράρτημα I B σημείο A.4 του εν λόγω κανονισμού, η Επιτροπή μπορεί να αποφασίζει να επιτρέψει στα ενδιαφερόμενα κράτη μέλη να εγκρίνουν αύξηση, το πολύ κατά 50 χιλιοστόγραμμα ανά λίτρο, των χαμηλότερων από 300 χιλιοστόγραμμα ανά λίτρο τιμών μέγιστης συνολικής περιεκτικότητας σε διοξείδιο του θείου, όταν το επιβάλλουν οι καιρικές συνθήκες.
            
         
               (2)
            
            
               Στις 15 Ιανουαρίου 2014, οι αρμόδιες γερμανικές αρχές υπέβαλαν επίσημη αίτηση για αύξηση, το πολύ κατά 50 χιλιοστόγραμμα ανά λίτρο, των χαμηλότερων από 300 χιλιοστόγραμμα ανά λίτρο τιμών της επιτρεπτής μέγιστης συνολικής περιεκτικότητας των οίνων σε διοξείδιο του θείου για τους οίνους που παράγονται από σταφύλια που τρυγήθηκαν το 2013 στις αμπελουργικές ζώνες των οριοθετημένων περιοχών της προστατευόμενης ονομασίας προέλευσης «Mosel» και των προστατευόμενων γεωγραφικών ενδείξεων «Landwein der Mosel», «Landwein der Ruwer», «Landwein der Saar» και «Saarländischer Landwein».
            
         
               (3)
            
            
               Το τεχνικό σημείωμα το οποίο διαβιβάστηκε από τις αρμόδιες γερμανικές αρχές εξηγεί ότι οι καιρικές συνθήκες έχουν πλήξει την υγειονομική ποιότητα των σταφυλιών που τρυγήθηκαν το 2013 στις ανωτέρω ζώνες. Ειδικότερα, μετά από όψιμο τρύγο, πολλά σταφύλια ήταν σάπια και παρήχθησαν υψηλότερες ποσότητες ενώσεων του πυροσταφυλικού οξέος, ακεταλδεΰδης και α-κετογλουταρικού οξέος κατά τη ζύμωση. Οι ουσίες αυτές συνδέονται με το διοξείδιο του θείου και μειώνουν τη δράση του ως συντηρητικού. Συνεπώς, οι συνολικές ποσότητες διοξειδίου του θείου που είναι αναγκαίες για να εξασφαλιστεί η ορθή οινοποίηση και η καλή διατήρηση είναι υψηλότερες στους οίνους που παράγονται από τα εν λόγω σταφύλια. Αυτός είναι ο λόγος για τον οποίο η προσωρινή έγκριση η οποία αναφέρεται στο παράρτημα I B σημείο Α.4 του κανονισμού (ΕΚ) αριθ. 606/2009 αποτελεί τη μόνη διαθέσιμη επιλογή ώστε να μπορέσουν τα σταφύλια που επλήγησαν σοβαρά από τις δυσμενείς καιρικές συνθήκες να μπορούν να χρησιμοποιηθούν για την παραγωγή οίνων κατάλληλων για διάθεση στην αγορά.
            
         
               (4)
            
            
               Ως εκ τούτου, ο κανονισμός (ΕΚ) αριθ. 606/2009 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το προσάρτημα 1 του παραρτήματος I Β του κανονισμού (ΕΚ) αριθ. 606/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).
   
      ΠΑΡΑΡΤΗΜΑ
      
         
            «Προσάρτημα I
            
               Αύξηση της μέγιστης συνολικής περιεκτικότητας σε διοξείδιο του θείου όταν το επιβάλλουν οι καιρικές συνθήκες
            
            
                         
                     
                     
                        Έτος
                     
                     
                        Κράτος μέλος
                     
                     
                        Αμπελουργική(-ές) ζώνη(-ες)
                     
                     
                        Καλυπτόμενοι οίνοι
                     
                  
                        1.
                     
                     
                        2000
                     
                     
                        Γερμανία
                     
                     
                        Όλες οι αμπελουργικές ζώνες της Γερμανίας.
                     
                     
                        Όλοι οι οίνοι από σταφύλια που τρυγήθηκαν το έτος 2000.
                     
                  
                        2.
                     
                     
                        2006
                     
                     
                        Γερμανία
                     
                     
                        Οι αμπελουργικές ζώνες της Βάδης-Βυρτεμβέργης, της Βαυαρίας, της Έσσης και της Ρηνανίας-Παλατινάτου.
                     
                     
                        Όλοι οι οίνοι από σταφύλια που τρυγήθηκαν το έτος 2006.
                     
                  
                        3.
                     
                     
                        2006
                     
                     
                        Γαλλία
                     
                     
                        Οι αμπελουργικές ζώνες των διοικητικών διαμερισμάτων Bas-Rhin και Haut-Rhin.
                     
                     
                        Όλοι οι οίνοι από σταφύλια που τρυγήθηκαν το έτος 2006.
                     
                  
                        4.
                     
                     
                        2013
                     
                     
                        Γερμανία
                     
                     
                        Οι αμπελουργικές ζώνες των οριοθετημένων περιοχών της προστατευόμενης ονομασίας προέλευσης “Mosel” και των προστατευόμενων γεωγραφικών ενδείξεων “Landwein der Mosel”, “Landwein der Ruwer”, “Landwein der Saar” και “Saarländischer Landwein”.
                     
                     
                        Όλοι οι οίνοι από σταφύλια που τρυγήθηκαν το έτος 2013.»